Jeg har købt en iphone, som af oprindelig ejer er købt i Telenor Esbjerg. Da jeg køber telefonen sælges den som fuldstændig ny. Mit problem opstår da denne telefon allerede 14 dage efter jeg har købt den, ikke fungere som den skal. Der er problemer med batteri, periodisk nedluk og frys, samt hvad der for mig ses som systemfejl (ikke at jeg er den store it kender). 

   Jeg indleverer min iphone til reparation, men hos reparatøren viser diagnosticeringen ingen fejl. Jeg får af vide at jeg ikke skal indlæse min sikkerhedskopi da denne kan være fejlbehæftet. - Det gør jeg så ikke. 
   Måneden efter indleveres iphone igen med fuldstændig samme fejl, og igen får jeg samme svar fra reparatøren. Denne gang hjælper de mig i butikken, således at jeg ved at fejlen ikke ligger hos mig og min forstand på sikkerhedskopiering. Dette noteres i øvrigt i servicesagen.
   Ca. 14 dage senere sendes iphone igen til reparation, samme fejl er gældende. Iphone sendes til reparation for 3. og forhåbentlig sidste gang. De konstaterer stadig ingen fejl og det bliver mit problem at påvise det. Jeg er ked af det og føler mig magtesløs. Hvad stiller jeg op og hvorfor kan de ikke se hvad jeg kan se?
   Igen kort tid efter er den gal. Jeg aftaler med butikken at jeg får nummeret på værkstedet således at vi tale om, hvad der skal til, for at få telefonen til at vise de fejl som jeg ser. Jeg taler med den sødeste mand på værkstedet igennem hele min proces, han lover at gøre noget ekstra. 
Da jeg ikke hører fra butikken og/eller værkstedet ringer jeg ind og får af vide at nu skal jeg ikke bøvle med telefonen længere, den er ombytte til en ny. Jeg kan gå i butikken og afhente den. 
Jeg går i butikken og får en flabet kommentar om "at nu har jeg jo fået hvad jeg ville, så nu må jeg da være tilfreds". Det var jeg så absolut ikke, for hvorfor skal jeg bøvle med at sende min iphone ind til reparation 4 gange før der sker noget. - Dét er da dårlig kundeservice, faktisk er det SLET SLET ingen service at yde!

Jeg bliver overtalt til en abonnement selvom jeg havde lovet mig selv ikke at gå ind i den butik nogensinde mere. Det betyder også at jeg få dage senere afbryder abonnementet, og beder om IKKE at få en nummerflytning. Dette imødekommer de ikke, og det forårsager at jeg i dag måneder senere d. 1. sept. 2016 står med iphone der hverken kan gå på nettet eller foretage opkald. Mit abonnement virker tydeligvis ikke, og tilfældet af at Telenor ikke har opsagt min aftale med dem. Jeg har i øvrigt ikke modtaget et simkort som jeg kan bruge fra dags dato, så faktisk står jeg ude af stand til at gøre andet end at kontakte min tidligere udbyder som heldigvis står med åbne arme og forstår min dumme situation. 
Hos dem bliver jeg tilbudt den gode service at få min gamle abonnement tilbage trods det var et midlertidigt tilbud, derudover også uden at betale for startgebyr. Dét er hvad jeg kalder god service, det kunne Telenor lære meget af. 

Jeg er meget utilfreds kunde, som aldrig nogensinde i mit liv, vil anbefale Telenor til selv min værste fjende.
Jeg ønsker ikke at nogen skal opleve den "service" og attitude som jeg har mødt når jeg har søgt hjælp fordi min enhed ikke fungerede som den skal. 

Egentlig skulle denne anmeldelse ikke være så lang, men hvis jeg kan hjælpe og/eller støtte bare én derude som står i samme eller lignende situation - så har jeg gjort noget godt for nogen.